ג'ימי קול

ג'ימי קול (באנגלית: Jimmy Two-Shoes) היא סדרת טלוויזיה קנדית מונפשת, מסוגת קומדיה ופנטזיה אורבנית, אשר נוצרה על ידי אדוארד קיי ושון סקוט, שאחרון גם ביים אותה יחד עם קייל מרשל. הסדרה הופקה על ידי Breakthrough Entertainment, Mercury Filmworks ו-Elliott Animation (עונה 2).

הסדרה שודרה במקור בארצות הברית בערוץ דיסני XD החל מ-13 בפברואר 2009 עד 15 ביולי 2011. בקנדה הסדרה שודרה בערוץ Teletoon החל מ-21 במרץ 2009 עד 5 באפריל 2012. בישראל הסדרה שודרה בדיבוב עברי בערוץ דיסני בין השנים 2009–2011. לסדרה הופקו שתי עונות בעלות 52 פרקים באורך 22 דקות, כאשר כל פרק מחולק לשני פרקים משניים באורך 11 דקות.

דמויות הסדרה הופיעו בעונה השלישית של השעשועון "Skatoony" לצד דמויות מהזיכיון "אי-שרדות".

תקציר העלילה 
הסדרה עוקבת אחר ג'ימי קול, נער בן 14 שמנסה להפוך את החיים למצחיקים וכיפים בעיר קריית סבל, העיר הכי משעממת בעולם שנשלטת על ידי לושיוס היינוס השביעי. ג'ימי קול לא עושה זאת לבד, אלא בעזרת חבריו - הלואיז קול וביזי היינוס.

דמויות 
 ג'ימי קול – הדמות הראשית של הסדרה. נער בן 14 בעלת שמחת חיים רבה.
 ביזי היינוס – אחד מחבריו הטובים של ג'ימי. מפלצת אדומה ענקית בגיל העשרה.
 הלואיז קול – ילדה קטנה סופר אינטליגנטית ועם זאת הרסנית, אחת החברות הכי טובות של ג'ימי.
 לושיוס היינוס השביעי – השליט של העיר קריית סבל.
 סמי גארווין – עוזרו של לושיוס. הוא ביישן ורגיש, אך עם זאת הוא מעוניין לקבל תהילה.
 סרבי – חיית המחמד של ג'ימי.

מדבבים 
הדיבוב העברי בוים על ידי גדי לוי, והופק על ידי אסנת סדן.

בנוסף דיבבו בדיבוב העברי גדי לוי, גילן שחף, טליה ברקאי, יורם יוספסברג, עדי קוזלובסקי ושמחה ברבירו.

שידור

הפקה 
פיילוט הסדרה שאורכו כ-6 דקות הופק בשנת 2006, כאשר לפיו הסדרה הייתה מיועדת במקור לקהל בוגר ולא לילדים. בקונספט המקורי הסדרה מתרחשת בגיהנום, ולא בעיר קריית סבל, כאשר לדמויות יש תכונות דומות אך קצת שונות מאלה שהיו להן בסופו של דבר. הפיילוט מתחיל כאשר ג'ימי קול עוזר לגברת זקנה לחצות את הכביש. הגברת מפילה את הארנק שלה, וכשג'ימי מרים אותו בשבילה דורס אותו אוטובוס. לאחר מכן הוא מת בבית החולים ונשלח לגיהנום מפני שנחשב בטעות כגנב, שם הוא מנסה להפוך את החיים לכיפים.

מועמדויות

קישורים חיצוניים

הערות שוליים 

סדרות הנפשה קנדיות
סדרות קומדיה קנדיות
סדרות פנטזיה
תוכניות טלוויזיה באנגלית
תוכניות טלוויזיה שעלו לשידור בשנות ה-2000
ערוץ דיסני: תוכניות וסדרות